               EUROOPAN KOMISSIO
            Bryssel 29.3.2017
            COM(2017) 146 final
            2017/0066(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannastaETA-sopimuksen pöytäkirjan 31, joka koskee yhteistyötä muilla kuin neljän vapauden alaan kuuluvilla erityisalueilla, muuttamisesta(Budjettikohta 02 03 01 Sisämarkkinat ja budjettikohta 02 03 04 Sisämarkkinoiden hallintovälineet)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen ja lisäksi mahdollistettava ETA:n EFTA-valtioiden osallistuminen ETA:n kannalta merkityksellisiin EU:n toimiin ja ohjelmiin.

               Ehdotetun neuvoston päätöksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla, jotta ETA:n EFTA-valtiot (Norja, Islanti ja Liechtenstein) voivat osallistua Euroopan unionin yleiseen talousarvioon varainhoitovuodelle 2017 lisättyihin budjettikohtiin 02 03 01 ”Sisämarkkinat” ja 02 03 04 ”Sisämarkkinoiden hallintovälineet” liittyviin unionin toimiin.

               •Yhdenmukaisuus muiden alaa koskevien politiikkojen säännösten kanssa

               Liitteenä oleva sekakomitean päätösluonnos noudattaa täysin ETA-sopimuksen tavoitetta edistää sopimuspuolten välisten kaupallisten ja taloudellisten suhteiden jatkuvaa ja tasapainoista vahvistumista yhdenvertaisten kilpailun edellytysten pohjalta sekä samojen sääntöjen noudattamista yhdenmukaisen Euroopan talousalueen luomiseksi.

               •Yhdenmukaisuus unionin muiden politiikkojen kanssa

               Sekakomitean päätös on myös yhdenmukainen unionin muiden politiikkojen kanssa, erityisesti koska sen tavoitteena on suojata EU:n sisämarkkinoiden yhtenäisyyttä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  1
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               Komissio toimittaa yhteistyössä Euroopan ulkosuhdehallinnon kanssa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä.

               Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on varmistaa sisämarkkinoiden yhtenäisyys, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti ehdotuksessa ei ylitetä sitä, mikä on tarpeen sen tavoitteen saavuttamiseksi eli sisämarkkinoiden yhtenäisyyden varmistamiseksi.

               •Toimintatavan valinta

                  ETA-sopimuksen 98 artiklan mukaisesti valittu säädöstyyppi on ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä sopimuksessa määrätyissä tapauksissa.

               3.TALOUSARVIOVAIKUTUKSET

                  ETA:n EFTA-valtiot osallistuvat budjettikohtien 02 03 01 ”Sisämarkkinat” ja 02 03 04 ”Sisämarkkinoiden hallintovälineet” rahoittamiseen. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               4.LISÄTIEDOT

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. ETA-sopimuksen pöytäkirjan 32 mukaisesti ETA:n EFTA-valtiot maksavat rahoitusosuutensa vuosittain viimeistään 31. elokuuta sen jälkeen, kun Euroopan komissio on vahvistanut rahoituspyynnön ja toimittanut sen ETA:n EFTA-valtioille viimeistään 15. elokuuta.

               Sen vuoksi sekakomitean päätösluonnosta sovelletaan takautuvasti tammikuusta lähtien, jotta voitaisiin kattaa tammikuun ja elokuun välinen ajanjakso. ETA-sopimuksessa määrätty yhteistyön jatkuvuus varmistetaan tällä tavoin koko kalenterivuoden ajaksi.

               Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               2017/0066 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta
                  ETA-sopimuksen pöytäkirjan 31, joka koskee yhteistyötä muilla kuin neljän vapauden alaan kuuluvilla erityisalueilla, muuttamisesta
                  (Budjettikohta 02 03 01 Sisämarkkinat ja budjettikohta 02 03 04 Sisämarkkinoiden hallintovälineet)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, jäljempänä ’pöytäkirja 31’.

               (3)ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)On aiheellista laajentaa ETA-sopimuksen sopimuspuolten välistä yhteistyötä, jota ne tekevät Euroopan unionin yleisestä talousarviosta rahoitettavissa unionin toimissa, jotka koskevat tavaroiden ja palvelujen sisämarkkinoiden toimintaa ja kehittämistä.

               (5)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2017.

               (6)ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EYVL L 305, 30.11.1994, s. 6–8.

                     (2)
                  EYVL L 305, 30.11.1994, s. 6.

                     (3)
                  EYVL L 1, 3.1.1994, s. 3.

    ---documentbreak---

               EUROOPAN KOMISSIO
            Bryssel 29.3.2017
            COM(2017) 146 final
            LIITTEET
            neuvoston päätökseenETA:n sekakomiteassa Euroopan unionin puolesta esitettävästä kannasta ETA-sopimuksen pöytäkirjan 31, joka koskee yhteistyötä muilla kuin neljän vapauden alaan kuuluvilla erityisalueilla, muuttamisesta(Budjettikohta 02 03 01 Sisämarkkinat ja budjettikohta 02 03 04 Sisämarkkinoiden hallintovälineet)

               LIITE

                  ETA:N SEKAKOMITEAN PÄÄTÖS N:o …/2017,
                  annettu
                  yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen
                  pöytäkirjan 31 muuttamisesta

               ETA:n SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On aiheellista jatkaa ETA-sopimuksen sopimuspuolten välistä yhteistyötä, jota ne tekevät Euroopan unionin yleisestä talousarviosta rahoitettavissa unionin toimissa, jotka koskevat tavaroiden ja palvelujen sisämarkkinoiden toimintaa ja kehittämistä.

               (2)Lisäksi ETA-sopimuksen sopimuspuolten välistä yhteistyötä olisi laajennettava Euroopan unionin yleisestä talousarviosta rahoitettaviin unionin toimiin, jotka koskevat sisämarkkinoiden hallintovälineitä.

               (3)Sen vuoksi olisi muutettava ETA-sopimuksen pöytäkirjaa 31, jotta tätä laajennettua yhteistyötä voitaisiin tehdä 1 päivästä tammikuuta 2017,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan ETA-sopimuksen pöytäkirjassa 31 oleva 7 artikla seuraavasti:

               1.Korvataan 12 kohdassa sanat ”varainhoitovuosi 2016” sanoilla ”varainhoitovuodet 2016 ja 2017”.

               2.Lisätään seuraava kohta:

               ”14.EFTA-valtiot osallistuvat 1 päivästä tammikuuta 2017 unionin toimiin, jotka liittyvät seuraavaan varainhoitovuotta 2017 koskevaan Euroopan unionin yleiseen talousarvioon sisältyvään budjettikohtaan:

               -Budjettikohta 02 03 04: ”Sisämarkkinoiden hallintovälineet””.

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty*.

                  1Sitä sovelletaan 1 päivästä tammikuuta 2017.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean
                     sihteerit

                     (1)
                   [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

51999PC0290

Ehdotus neuvoston päätökseksi yhteisön suu- ja sorkkatautirokotevaraston perustamisesta tehdyn päätöksen 91/666/EEC muuttamisesta  /* KOM/99/0290 lopull. - CNS 99/0121 */

Virallinen lehti nro C 247 E , 31/08/1999 s. 0039 - 0039

Ehdotus NEUVOSTON PÄÄTÖKSEKSI  yhteisön suu- ja sorkkatautirokotevaraston perustamisesta tehdyn päätöksen 91/666/EEC muuttamisesta(komission esittämä)PERUSTELUTNeuvosto otti direktiivillä 85/511/ETY käyttöön yhteisön toimenpiteet suu- ja sorkkataudin torjumiseksi. Vaikka toimenpiteet perustuvat pitkälti rokottamatta jättämiseen, on mukaan otettu rokotusmahdollisuus hätätilanteissa silloin kun tauti leviää laajalle.Joulukuun 11. päivänä 1991 tehdyllä päätöksellä 91/666/ETY neuvosto perusti yhteisön suu- ja sorkkatautirokotevarastot ja nimesi antigeenipankit, jotka sijaitsevat maantieteellisesti neljässä eri paikassa.Kyseisen päätöksen tekemisen jälkeen kaksi antigeenipankkia, joiden tehtävänä oli säilyttää osa yhteisön antigeenivarastosta, on sanoutunut irti sitoumuksestaan tarjota näitä palveluja yhteisölle.Tulevaisuudessa voi eri syistä olla tarpeen siirtää mahdollisesti lyhyellä varoitusajalla ja joka tapauksessa turhia viivyttelemättä antigeenivarastot asianmukaisiin laitoksiin yhteisössä neuvoston päätöksen 91/666/ETY 3 artiklan 3 kohdan mukaisesti. Tämä johtuu siitä, että kyseisten säännösten mukaisesti antigeeni on varastoitava useampaan kuin yhteen paikkaan, jotta voitaisiin varmistaa antigeenin saatavuus rokotetuotantoon muissa pankeissa, jos tekniset ongelmat huonontavat jonkin toisen pankin antigeenin laatua. Oheisen komission ehdotuksen tarkoituksena on antaa säännökset siitä, kuinka yhteisön inaktivoidun suu- ja sorkkatautiantigeenin varastointia varten voidaan tarvittaessa komission päätöksellä nimetä lisätiloja pysyvän eläinlääkintäkomitean menettelyjä noudattaen.Ehdotus NEUVOSTON PÄÄTÖKSEKSI yhteisön suu- ja sorkkatautirokotevaraston perustamisesta tehdyn päätöksen 91/666/EEC muuttamisestaEUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, että(1)  yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 13 artiklan 3 kohdassa säädetään, että kiireellinen rokotus voidaan päättää ottaa käyttöön rajoitetulla alueella silloin, kun viruksen täydellistä tuhoutumista ei pystytä varmistamaan koko karjan teurastuksella, (1)  EYVL L 315, 26.11.1985, s. 11.(2)  neuvoston päätöksellä 91/666/ETY (2) perustettiin yhteisön suu- ja sorkkatautirokotevarastot, jotka perustuvat nopeasti hätätilanteissa rokotteeksi muutettaviin tiivistettyihin inaktivoituihin antigeenikantoihin ja jotka varastoidaan nimettyihin tiloihin, (2)  EYVL L 368, 31.12.1991, s. 21.(3)  neuvoston päätöksen 91/666/ETY tekemisen jälkeen kaksi antigeenipankkia, joiden tehtävänä oli säilyttää osa yhteisön suu- ja sorkkatautiantigeenivarastosta, on sanoutunut irti sitoumuksestaan tarjota näitä palveluja yhteisölle, (4)  eri syistä voi olla tarpeen nimetä asianmukaiset tilat yhteisössä, joiden kesken suu- ja sorkkatautiantigeenivarastot voidaan jakaa tai joihin ne voidaan siirtää varastoitaviksi, jotta neuvoston päätöksen 91/666/ETY 3 artiklan 3 kohdan säännökset täyttyisivät,(5)  neuvoston direktiivin 85/511/ETY 14 artiklan 3 kohdan mukaisesti komission mahdollisuus ehdottaa neuvostolle yhteisön suu- ja sorkkatautirokotevarastojen perustamista on päättynyt 1 päivänä huhtikuuta 1991, ja (6)  neuvoston päätöstä 91/666/ETY on tarpeen muuttaa erityisesti yhteisön antigeeni- ja rokotepankkien nimeämisessä noudatettavien menettelyjen osalta, jotta voitaisiin viipymättä vastata tarpeeseen jakaa yhteisön suu- ja sorkkatautiantigeenivarastot eri paikkoihin tai siirtää ne niihin varastoitavaksi, ON TEHNYT TÄMÄN PÄÄTÖKSEN:1 artiklaMuutetaan neuvoston päätöksen 91/666/ETY 3 artiklan 1 kohta seuraavasti:- poistetaan ensimmäinen ja kolmas luetelmakohta- lisätään uusi luetelmakohta seuraavasti: "- mikä tahansa muu laitos, joka nimetään tämän päätöksen 10 artiklassa säädettyjä menettelyjä noudattaen." 2 artiklaTämä päätös on osoitettu kaikille jäsenvaltioille.Tehty Brysselissä  Neuvoston puolesta Puheenjohtaja